### Resumé

[adresse] har henvendt sig med bekymring over trafikforholdene på [adresse] og [adresse] i morgentimerne. Observationer bekræfter, at parkerede biler forringer trafikafviklingen og skaber utrygge forhold for cyklister. Udvalget skal drøfte, om der ønskes etableret standsningsforbud som løsning på problemerne.

### Sagsfremstilling

[adresse] har rejst bekymring over trafikafviklingen omkring skolen, særligt i morgentimerne. Det opleves, at parkerede biler på [adresse] og Rita Jessen skaber utrygge situationer for cyklister og hæmmer fremkommeligheden for bilister. Oversigtskort er vedlagt som bilag. Forvaltningen har derfor undersøgt forholdene og observeret på hverdagstrafikken om morgenen.

* **Hyldevej (observeret 23. maj, kl. 7.30-8.15):**
  Der var hele tiden 2 biler parkeret i nordlig vejside (formentlig beboere) samt enkelte korttidsparkeringer til bageren (de fleste der skulle til bageren parkerede på tankstationen). Trafikken var intens kl. 7.50–8.00, og de parkerede biler forringede trafikafviklingen betydeligt. Der blev ikke observeret cyklende eller gående til skolen via Rita Jessen – alle brugte ruten via [adresse].
* **[adresse] (observeret 27. maj):**
  Kun én parkeret bil blev registreret (østlig vejside). Trafikken var intens omkring kl. 7.50-8.05. Der kommer en del cyklende og gående til skolen fra nord via [adresse]. Den parkerede bil hæmmede trafikafviklingen og vurderes at skabe utryghed for cyklister, da de tvinges ud i vejbanen.

Forvaltningen vurderer, at de primære problemer skyldes, at mange forældre kører børn i skole i bil. Dette skaber en uhensigtsmæssig trafikbelastning og konflikter med bløde trafikanter. En tidligere drøftet mulighed om at etablere en hjertezone omkring skolen er blevet afvist af skolebestyrelsen.

**Løsningsmuligheder:**
Der kan indføres standsningsforbud på [adresse] og [adresse] for at sikre bedre trafikafvikling og forbedre forholdene for cyklister. Forbuddene kan udformes som:

* Tidsbestemte standsningsforbud (fx hverdage kl. 7.30-8.15), eller
* Permanente standsningsforbud (hele dagen, alle dage).

Tiltaget vurderes at have en positiv effekt på trafikafviklingen og cyklisters tryghed, men vil samtidig kunne fremme biltrafikken, da vejene gøres mere fremkommelige. Det vil ikke i sig selv understøtte en ændret transportadfærd i retning af mere cykling eller gang.

Udfordringerne vurderes primært at opstå i morgenspidstimen på hverdage.

### Klima og resiliensvurdering

Tiltag som standsningsforbud bidrager ikke direkte til at flytte skoletransport fra bil til cykel eller gang og har derfor begrænset klimaeffekt. Omvendt kan bedre forhold for cyklister mindske risikoen for uheld og dermed øge trygheden og i sidste ende påvirke adfærden på længere sigt.

### Sagens videre forløb

Sagen skal alene behandles i Teknisk Udvalg.

### Indstilling Teknik- og Miljødirektøren indstiller,

**at** der igangsættes en proces for etablering af standsningsforbud på [adresse] og [adresse] ved [adresse] på hverdage i tidsrummet 7.30-8.15.

### Beslutning

Godkendt, idet der samtidigt undersøges om Buen kan lukkes for gennemkørende motoriseret trafik.

Henrik Thorsen og Verner Olesen stemte imod.

Verner Olesen begrundede sin afvigende stemme med at et forbud mod parkering på [adresse] skaber nye udfordringer for både handlende og beboere i området. Jeg mener at det er afgørende at vi tilstræber løsninger, der balancerer og respekterer alle parters behov, frem for at etablere en praksis, hvor forbud indføres uden en velbegrundet begrundelse.

Henrik Thorsen begrundede sin afvigende stemme med at det alene bør være parkeringsbegrænsning på [adresse].